ראשיכל החדשותבארץ"צרור כדורים קטע את השמחה והחלומות"
"צרור כדורים קטע את השמחה והחלומות"
התינוק בן הארבעה ימים של שירה ועמיחי איש-רן הובא למנוחות בהר הזיתים. סבו הכריז על שמו - עמיעד ישראל. "עם ישראל פה לעד".
מאות בני אדם השתתפו הערב (רביעי) בהלווית תינוקם של שירה ועמיחי איש-רן, שיולד כפג לאחר הפיגוע בצומת עפרה ומותו נקבע היום.
הרב רפאל איש-רן, סב התינוק, ספד לו והכריז על שמו. "בהלכה כתוב שצריך לתת שם לתינוק אז הוריך נתנו שם. בעל משמעות גדולה ומסמל את הכל - עמיעד ישראל. עמנו פה לעד. עם ישראל פה לעולמי עולמים".
הסב השני ואביה של שירה, חיים סילברסטיין, ספד "עמיחי ושירה ילדינו האהובים שוכבים כעת פצועים בבית הרפואה שערי צדק. כשהתבשרנו על ההריון, איזו שמחה, נין ראשון - חודש שביעי וההתרגשות מתגברת. הדלקת נר שמיני בשמחה, נסיעה הביתה והמתנה תמימה בתחנת בעפרה".
יוסי דגן ראש המועצה אזורית שומרון אמר בהלוויה, ''נקמת ילד קטן לא ברא השטן. השומרון איבד השנה ארבעה אנשים בפיגועי טרור והיום אנחנו קוברים את החמישי, תינוק בן יומו. מול מי אנחנו עומדים. איזה אנשים שפלים. אנחנו לא נסתפק יותר בטיפול כירורגי של תפיסת המחבל. עד מתי? עד מתי יישפך דם יהודי?